**Ministru kabineta noteikumu projekta “Grozījumi Ministru kabineta 2013.gada 5.novembra noteikumos Nr.1243 “Kārtība, kādā piešķir valsts budžeta finansējumu, kas paredzēts jauniešu iniciatīvas un līdzdalības veicināšanai lēmumu pieņemšanā un sabiedriskajā dzīvē, darbam ar jaunatni un jaunatnes organizāciju darbības atbalstam”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkums nav jāaizpilda, jo Ministru kabineta noteikumu projekts “Grozījumi Ministru kabineta 2013. gada 5. novembra noteikumos Nr.1243 “Kārtība, kādā piešķir valsts budžeta finansējumu, kas paredzēts jauniešu iniciatīvas un līdzdalības veicināšanai lēmumu pieņemšanā un sabiedriskajā dzīvē, darbam ar jaunatni un jaunatnes organizāciju darbības atbalstam”” (turpmāk – noteikumu projekts) anotācijas I. sadaļas 2. punkts nepārsniedz divas lapaspuses. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2021. gada 18. marta rīkojuma Nr. 174 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” 1.1. apakšpunkts un Ministru kabineta 2021. gada 27. maija rīkojums Nr. 349 “Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 11.00.00 "Demogrāfijas pasākumi" uz Izglītības un zinātnes ministrijas budžetu”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts sagatavots, lai nodrošinātu efektīvu atklāto projektu konkursu īstenošanu, kas ir vērsti uz Covid-19 pandēmijas ietekmes mazināšanu jauniešu vidū. Ņemot vērā, ka finansējums šo projektu īstenošanai tiek piešķirts saskaņā ar Ministru kabineta 2021. gada 18. marta rīkojumu Nr. 174 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” un Ministru kabineta 2021. gada 27. maija rīkojumu Nr. 349 “Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 11.00.00 "Demogrāfijas pasākumi" uz Izglītības un zinātnes ministrijas budžetu”, tas ir izlietojams līdz 2021. gada 31. decembrim saskaņā ar Ministru kabineta 2018. gada 17. jūlija noteikumos Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” noteikto līdzekļu no programmas "Līdzekļi neparedzētiem gadījumiem", kā arī pārējo līdzekļu izlietošanas kārtību.Šobrīd Ministru kabineta 2013. gada 5. novembra noteikumu Nr.1243 “Kārtība, kādā piešķir valsts budžeta finansējumu, kas paredzēts jauniešu iniciatīvas un līdzdalības veicināšanai lēmumu pieņemšanā un sabiedriskajā dzīvē, darbam ar jaunatni un jaunatnes organizāciju darbības atbalstam” (turpmāk – noteikumi) 32. punkts nosaka, ka Jaunatnes starptautisko programmu aģentūra (turpmāk - aģentūra) 10 darbdienu laikā pēc līguma noslēgšanas ar projekta īstenotāju veic avansa maksājumu 90%, 80% vai 60 % apmērā atkarībā no projekta veida un iepriekšējo līgumsaistību izpildes. Savukārt noteikumu 33. punkts paredz, ka noslēguma maksājumu aģentūra veic 30 darbdienu laikā pēc noslēguma pārskata izvērtēšanas. Covid-19 seku novēršanai paredzētais finansējums piešķirts 2021. gada martā un maijā un ir izlietojams līdz 2021. gada 31 decembrim. Projektu konkursa organizēšanai, nolikuma saskaņošanai un projektu izvērtēšanai ir nepieciešami ~1,5- 2 mēneši. Projektu konkurss, kas ir vērsts uz atbalsta sniegšanu jauniešiem Covid-19 pandēmijas radīto seku mazināšanai, tika izsludināts 2021. gada maijā, un šobrīd norisinās tā rezultātu izvērtēšana. Savukārt finansējuma piešķiršana tiek plānota 2021. gada jūlijā. Projekta īstenotājiem pēc projektu konkursa beigām, projekta īstenošanai būs pieejami nepilni seši mēneši, kas ir vērtējams kā ļoti īss laiks šāda rakstura projektu īstenošanai. Saskaņā ar noteikumu pašreiz spēkā esošo kārtību projektu īstenotājiem būtu jāiesniedz noslēguma pārskats 2021. gada novembrī, lai aģentūra varētu izvērtēt noslēguma pārskatus un veikt noslēguma maksājumus vēl 2021. gadā. Tāpat 2021. gada oktobrī tiek paredzēts izsludināt projektu konkursu, kas ir vērsts uz labbūtības kartes izstādi skolās, kura īstenošanas laiks ir paredzēts no 2021. gada oktobra līdz 2021. gada decembrim un kurā ir plānots iesaistīt izglītojamo pašpārvaldes no 144 Latvijas skolām. Finansējumu šiem projektiem tiek plānots piešķirt 2021. gada oktobrī.Noteikumu projekts paredz nodrošināt avansa maksājumu 100% apmērā konkursu “Atbalsts jauniešiem Covid-19 pandēmijas radīto seku mazināšanai” un “Atbalsts psihoemocionālās veselības veicināšanas pasākumiem skolās Covid-19 pandēmijas radīto seku mazināšanai” ietvaros apstiprinātajiem projektiem, kas ļaus īstenot projektus līdz 2021. gada 31. decembrim. Noteikumu projekts paredz, ka Covid-19 izplatības radīto seku mazināšanai paredzētajiem projektiem noslēguma maksājums netiek veikts. Vienlaicīgi uz šiem projektiem tiek attiecināta norma par neattiecināmo izmaksu vai neizlietotā finansējuma atmaksāšanu. Lai novērstu riskus, kas var ietekmēt projekta mērķa sasniegšanu un finansējuma izmantošanu atbilstoši paredzētajam mērķim, aģentūra atbilstoši noteikumu 30. punktam līgumā par projektu īstenošanu paredz pārskatu iesniegšanas kārtību, izvērtējot nepieciešamību paredzēt starpposma pārskata iesniegšanu. Savukārt, noteikumu 43. punkts nosaka aģentūras tiesības veikt saturiskās un finanšu pārbaudes projektu ietvaros. Lai izpildītu pienākumu nodrošināt sabiedrībai informāciju par institūcijām piešķirtajiem finanšu līdzekļiem un to izlietojumu Covid-19 izplatības seku pārvarēšanai, aģentūra veiks visu projektu gala pārskatu pārbaudi, tādā veidā mazinot finansējuma nelietderīgas izmatošanas risku. Gadījumā ja izvērtējot projekta noslēguma pārskatu tiek konstatēts, ka noteiktas izmaksas nav attiecināmas projekta ietvaros, aģentūra samazina attiecināmo izmaksu daļu. Ja attiecināmās izmaksas ir mazākas par projektā pārskaitīta finansējuma avansa maksājumu, tad aģentūra izraksta rēķinu un pieprasa atmaksāt starpību starp avansa maksājumu un attiecināmajām izmaksām. Projekta īstenotājam 15 darba dienu laikā no vēstules par projekta neattiecināmajām izmaksām saņemšanas dienas ir jāatmaksā projektā neattiecināmās izmaksas uz aģentūras kontu valsts kasē. Līdzīga procedūra tiek piemērota arī pašlaik īstenojamajiem jaunatnes organizāciju darbības atbalsta projektiem, kas viena gada ietvaros saņem visu projekta finansējuma summu. |
| 3. | Projekta izstrādē iesaistītās institūcijas un publiskas personas kapitālsabiedrības  | Izglītības un zinātnes ministrija, aģentūra. |
| 4. | Cita informācija | Nav. |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības un zinātnes ministrija, aģentūra, jaunatnes organizācijas, biedrības un nodibinājumi un pašvaldības, kuru projekts vērsts uz darbu ar jaunatni. |
| 2. | Tiesiskā regulējuma ietekme uz tautsaimniecību un administratīvo slogu | Konkursa organizēšanas sākuma posmā aģentūras administratīvais slogs palielinās nelielā apmērā un tiks īstenots no esošajiem administratīvajiem resursiem. Kopējās konkursa administrēšanas izmaksas nepārsniedz 6% no kopējām aktivitātei paredzētajām izmaksām. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Projekts veicinās kvalitatīvāku projektu iesniegumu apstiprināšanu. |
|  **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |
|  **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |
|  **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē nodrošināta, ievietojot informāciju par noteikumu projektu Izglītības un zinātnes ministrijas tīmekļvietnē. (publicēts 2021. gada 7. aprīlī) Sabiedrības pārstāvjiem tika sniegta iespēja līdzdarboties noteikumu projekta tapšanā, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Izglītības un zinātnes ministrijas organizētajā sanāksmē, kas norisinājās 2021. gada 15. februārī, jaunatnes organizācijas iepazīstinātas ar noteikumu projektu. Jaunatnes organizācijas izteica atbalstu noteikumu projektam.  |
| 3. | Sabiedrības līdzdalības rezultāti | Noteikumu projekta izstrādes procesā jaunatnes organizācijas ir izteikušas priekšlikumus, kas ir vērsti uz nepieciešamo aktivitāšu saturu. Šie priekšlikumi ir ņemti vērā projektu konkursu nolikuma izstrādē un tiešā veidā neskar noteikumu projektu. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, aģentūra |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmēs pārvaldes funkcijas un institucionālo struktūru, netiks veidotas jaunas institūcijas, likvidētas vai reorganizētas esošās institūcijas.  |
| 3. | Cita informācija | Nav. |

Iesniedzējs:

Izglītības un zinātnes ministre A.Muižniece

Vizē:

Valsts sekretāra vietnieks –

Sporta departamenta direktors,

valsts sekretāra pienākumu izpildītājs E.Severs

D.Garšva

davids.garsva@izm.gov.lv